b'\n_START_ARTICLE_\nJan Oblak\n_START_SECTION_\nOlimpija\n_START_PARAGRAPH_\nSvojo kariero je za\xc4\x8del v rodni \xc5\xa0kofji Loki za lokalni nogometni klub NK Lo\xc4\x8dan. Pozneje ga je opazila Olimpija Ljubljana, h kateri je prestopil pri 10 letih. Leta 2009 je zavrnil ponudbo Empolija ter \xc5\xa1el na preizku\xc5\xa1njo k Fulhamu.  Toda po preizku\xc5\xa1nji je zavrnil prestop in obljubil zvestobo Olimpiji ter celo podpisal podalj\xc5\xa1anje pogodbe do 2011.\n_START_SECTION_\nBenfica\n_START_PARAGRAPH_\n1. januarja 2010 je na dan pri\xc5\xa1la novica, da se zanj zanima Liverpool, decembra pa je obiskal Anfield (doma\xc4\x8di stadion Liverpoola). Tudi kluba Aston Villa in Benfica sta zanj pokazala zanimanje._NEWLINE_14. junija 2010 je Jan Oblak podpisal pogodbo z Benfico in zapustil Olimpijo Ljubljana. V naslednjem letu  je bil posojen portugalskemu prvoliga\xc5\xa1u U.D. Leiria. Po kraj\xc5\xa1em zapletu glede pogodbe je podpisal za Benfico in imel v zadnji sezoni, 2013-14 mo\xc5\xbenost braniti za prvo mo\xc5\xa1tvo. Izkazal se je kot izjemen vratar in tudi njegova zasluga je, da si je Benfica \xc5\xbee ob koncu aprila 2014 zagotovila naslov dr\xc5\xbeavnega prvaka.\n_START_SECTION_\nAtletico Madrid\n_START_PARAGRAPH_\nPo uspe\xc5\xa1ni sezoni z Benfico, je za 16 milijonov evrov podpisal \xc5\xa1estletno pogodbo za Atletico iz Madrida. S tem prestopom je postal peti najdra\xc5\xbeji vratar v zgodovini nogometa, najdra\xc5\xbeji Slovenec vseh \xc4\x8dasov ter najdra\xc5\xbeji vratar v zgodovini \xc5\xa1panske lige.\n_START_SECTION_\n\xc5\xbdivljenjepis\n_START_PARAGRAPH_\nJan se je za\xc4\x8del ukvarjati z nogometom pri vstopu v \xc5\xa1olo, za nogomet pa ga je navdu\xc5\xa1il o\xc4\x8de Matja\xc5\xbe. Za\xc4\x8del je pri \xc5\xa1kofjelo\xc5\xa1kem klubu NK Lo\xc4\x8dan, in se nato kmalu preselil k Olimpiji, kjer je s 16 leti debitiral v \xc4\x8dlanskem mo\xc5\xa1tvu v DP proti Mariboru. Ima tri leta starej\xc5\xa1o sestro Tejo, ki je ko\xc5\xa1arkarska reprezentantka.Je vratar slovenske reprezentance in Atletica iz Madrida.\n_START_SECTION_\nReprezentan\xc4\x8dna kariera\n_START_PARAGRAPH_\nPrvi\xc4\x8d je bil vpoklican v slovensko reprezentanco do 21 let avgusta 2009, ko je zamenjal po\xc5\xa1kodovanega Jana Koprivca. Debitiral je 6. septembra 2009 proti Franciji. Za \xc4\x8dlansko izbrano vrsto je debitiral leta 2012 proti Tur\xc4\x8diji.'